Google Maps-gebruiker verstom oor kind in asblikSkermgreep uit die video wat @TheGoogleEarthGuy op TikTok gedeel het ŉ Google Maps-gebruiker was verstom toe hy op ŉ park ingezoem en gesien het ŉ kind sit vas in ŉ asblik. Kykers is verward oor die video wat op TikTok gedeel is wat wys hoe ŉ kind se kop by ŉ asblik uitsteek – en daar is geen leidrade hoe hy in dié penarie beland het nie. Die TikTok-gebruiker genaamd @thegoogleearthguy het al 1,1 miljoen volgelinge op sy profiel waar hy video’s deel van die vreemde dinge wat hy al deur Google Maps opgespoor het – van aktiewe vulkane tot ŉ enorme rubber-eendjie. Selfs hy was verward toe hy in Parc de Valency, Lausanne, Switserland, sien hoe ŉ kind se kop by die asblik uitsteek. “Ek het so baie vrae oor hoe hy daar gekom het,” lui die byskrif by die video. “Hoe op aarde?!” wil een kyker weet. Talle kykers het grappige teorieë oor hoe die kind in die asblik beland het. “Wegkruipertjie!” raai die een. “Hy het waarskynlik nie skottelgoed gewas nie en sy ma is op soek na hom,” raai ŉ ander. Dit wil voorkom of Google Maps intussen die foto verder gemanipuleer het om seker te maak die kind se gesig is nie herkenbaar nie please click the link in my bio and subscribe to my youtube ???????? #thegoogleearthguy ♬ original sound – Thegoogleearthguy